Alan Paton

Alan Stewart PATON (la 11an de januaro 1903 – la 12an de aprilo 1988) estis sud-afrika verkisto kaj anti-rasapartisma aktivulo kaj liberala politikisto. Ĉar li estis devota kristano li tiel forte oponis al rasapartismo .

Paton verkis romanojn, poezion kaj eseojn. Liaj verkoj inkluzivas la romanon Cry, the Beloved Country (Kriu, la Amata Lando, 1948), Too Late the Phalarope (Tro Malfrue la Phalarope, 1953) kaj la mallonga rakonto The Waste Land.

Verŝajne la pinto de lia literatura verkado estas la romano "Cry, the Beloved Country" kiu priskribas la interrasan problemon en Sud-Afriko kaj kiu gajnis al li internacian rekonon.

En 1953, Paton fondis la Sudafrikan Liberalan Partion (Liberal Party of South Africa (LPSA)), partion kiu reprezentis liberalajn valorojn kaj batalis por egalaj rajtoj por kaj nigruloj kaj blankuloj. Li restis prezidanto de la partio ĝis ĝi estis malpermesita en 1968, oficiale ĉar ĝi havis kaj blankulajn kaj nigrulajn membrojn.

Pro lia statuso internacie kaj ene de la liberala movado, li estis ĉikanita fare de la polico kaj aŭtoritatoj. En 1960, post kiam li persone ricevis la Premion Freedom de la Liberala Internacio en Novjorko, li estis senigita de sia pasporto. La pasporto restis konfiskita ĝis 1970. Interalie li estis proksima amiko de la sudafrika-angla verkisto Laurens van der Post.

 Referencoj 

 Eksteraj ligiloj 

 La Alan Paton Centro & Lukta Arkivo
 Alan Paton — mallonga biografio kaj bibliografio

Kategorio:Mortintoj en 1988
Kategorio:Naskiĝintoj en 1903
Kategorio:Sudafrikaj verkistoj
Kategorio:Anglikanaj verkistoj
Kategorio:Kontraŭapartismaj aktivuloj